Սա Մատենադարանի նախաձեռնած մի նոր մատենաշարի առաջին գիրքն է, որը հեղինակը, իր հեղինակած մյուս գիտական աշխատությունների հետ, միասին նվիրեց Հնագիտության և ազգագրության ինստիտուտի գրադարանին՝ շեշտելով․ - «Ըստ էության նույն ուղղությամբ հետազոտություններ ենք կատարում․ ես՝ Մատենադարանում, դուք՝ ինստիտուտում։ Դուք պեղում եք, դաշտից հավաքում եք նյութը, գրառում եք, իսկ ես Մատենադարանում եղած ձեռագիր ժառանգության միջից փնտրում-քաղում եմ միջնադարյան վկայությունները: Մատենադարում հիմնադրել ենք մի նոր գիտական-հետազոտական խումբ, որը պետք է զբաղվի միջնադարյան ժողովրդական մշակույթով՝ լայն առումով: Ես, որպես այդ խմբի համակարգող, մատենաշարի առաջին նյութը, առաջին համարը այսօրվա թեմայով ներկայացվելիք գիրքն է: Բայց ես կարծում եմ, որ ըստ էության այդ մատենաշարի առաջին նմուշը «Ժողովրդական քրիստոնեությունը միջնադարյան Հայաստանում» գիրքն է, որովհետև սա ուղղակի առնչվող է ժողովրդական մշակույթի հետ և ուղղակի պարունակում է ժողովրդական մշակույթի նյութերի վերլուծություն»: